Politiske formænd besøger midt i april Hobro og Aalborg.

Anders Samuelsen og Lars Løkke Rasmussen kommer begge til Nordjylland i den nærmeste fremtid. Venstreformanden besøger den 17. april Aalborg, hvor han skal mødes med en række nordjyske politikere forud for kommunalvalget. Det sker som en del af et større arrangement, hvor oppositionslederen skal rundt til at danske regioner. -Jeg ser meget frem til igen at møde Lars, men især bliver det spændende på grund af de nye rammer for arrangementet, hvor dialogen er i hovedsædet. Det kan siges ganske klart: Lars vil alle dage være velkommen her i det nordjyske. Vi er på ingen måde hovedrystende over vores formand her i partiet, hvilket åbenbart er holdningen i socialdemokratiet i disse tider, siger Tina French, borgmesterkandidat for Venstre i Aalborg. To dage tidligere den 15. april skal Liberal Alliances formand Anders Samuelsen med partikollega Thyra Frank til Hobro. Her skal de besøge byens Handelsgymnasium, hvor landets økonomiske situation er til debat. Efter en forelæsning fra Anders Samuelsen er det meningen, at skolens elever og de to folketingspolitikere skal debattere blandt andet innovation, arbejdspladser og lønniveauer. -Han vil især fokusere på, hvordan Danmark får skabt flere arbejdspladser, og så vil han give sit syn på Danmarks økonomiske situation for eleverne. Efterfølgende er der aftalt debat om emnet. Det bliver interessant at høre, hvordan Anders Samuelsen vil sætte gang i "hjulene" i Danmark igen, siger Poul Erik Lund, der er afdelingsrektor Handelsgymnasiet Tradium Mariagerfjord.